ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1994 όσον αφορά τους όρους υγιεινής των ζώων και κτηνιατρικής πιστοποίησης σχετικά με το νωπό κρέας που προέρχεται από τη Δημοκρατία της Τσεχίας (Κείμενο που παρουσιάζει ενδιαφέρον για τον ΕΟΧ) (94/845/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές βοοειδών, αιγοειδών και προβατοειδών νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 14 και 16,

την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (3), όπως τροποποιήθηκε τελευταία από την απόφαση 94/723/ΕΚ της Επιτροπής (4), και ιδίως το άρθρο 10 παράγραφος 2 στοιχείο γ) σε συνδυασμό με το παράρτημα Ι κεφάλαιο 10,

Εκτιμώντας:

ότι, στην απόφαση 82/425/ΕΟΚ (5), της Επιτροπής, όπως τροποποιήθηκε τελευταία από την απόφαση 92/453/ΕΟΚ (6), θεσπίζονται οι όροι υγιεινής των ζώων και κτηνιατρικής πιστοποίησης για τις εισαγωγές νωπού κρέατος από την Τσεχοσλοβακία-

ότι, μετά από την διαίρεση αυτής της χώρας, χρειάζεται να θεσπιστούν όροι υγιεινής των ζώων και κτηνιατρικής πιστοποίησης για τις εισαγωγές νωπού κρέατος από τη Δημοκρατία της Τσεχίας, καθώς επίσης και να καταργηθεί η προαναφερθείσα απόφαση-

ότι, σύμφωνα με τις διαπιστώσεις μίας αποστολής κτηνιάτρων της Κοινότητας, φαίνεται ότι η υγειονομική κατάσταση των ζώων που επικρατεί στη Τσεχία είναι εξίσου καλή με την κατάσταση που επικρατεί στα κράτη μέλη, ιδίως όσον αφορά τις νόσους που μεταδίδονται μέσω του κρέατος- ότι, εντούτοις, οι τσεχικές αρχές υπέβαλαν πρόγραμμα για τον έλεγχο της κλασικής πανώλης των χοίρων στις επαρχίες Benesov, Ceske Budejovice, Havlickuv Brod, Jihlava, Jindrichuv Hradec, Pelhrimov, Pisek, Tabor, Trebic και Zdar nad Sazavou-

ότι, επιπλέον, οι αρμόδιες κτηνιατρικές αρχές της Τσεχίας έχουν επιβεβαιώσει ότι η Τσεχία, είναι κατά τους τελευταίους δώδεκα μήνες τουλάχιστον, απαλλαγμένη από πανώλη των βοοειδών, αφθώδη πυρετό, αφρικανική πανώλη των χοίρων, φυσαλιδώδη νόσο των χοίρων, και εγκεφαλομυελίτιδα των χοίρων (νόσος του Teschen)- ότι δεν έχουν διενεργηθεί εμβολιασμοί κατά των προαναφερομένων νόσων και της κλασικής πανώλης των χοίρων τουλάχιστον το τελευταίο δωδεκάμηνο- ότι σε ορισμένα τμήματα της χώρας εμφανίστηκαν κρούσματα κλασικής πανώλης των χοίρων και, γι' αυτό το λόγο, οι εισαγωγές νωπού κρέατος ζώων του χοιρείου είδους για ανθρώπινη κατανάλωση πρέπει να επιτρέπονται μόνο από επαρχίες που είναι απαλλαγμένες από τη νόσο και δεν εντάσσονται στην περιοχή ελέγχου της κλασικής πανώλης των χοίρων-

ότι πρέπει να θεσπισθούν διαφορετικοί υγειονομικοί όροι για το κρέας που δεν προορίζεται για ανθρώπινη κατανάλωση σύμφωνα με τις διατάξεις της οδηγίας 92/118/ΕΟΚ και της απόφασης 89/18/ΕΟΚ της Επιτροπής της 22ας Δεκεμβρίου 1988 σχετικά με τις εισαγωγές από τρίτες χώρες νωπού κρέατος για σκοπούς άλλους εκτός από την ανθρώπινη κατανάλωση (7)-

ότι οι αρμόδιες αρχές της Τσεχίας έχουν αναλάβει την υποχρέωση να ανακοινώσουν στην Επιτροπή και στα κράτη μέλη, εντός 24 ωρών, με τηλεαντίγραφο, τηλέτυπο ή τηλεγράφημα, ότι έχει διαπιστωθεί η εκδήλωση μίας από τις προαναφερόμενες νόσους, ή ότι έχει τροποποιηθεί η πολιτική του εμβολιασμού κατά των νόσων αυτών- ότι οι αρχές ανέλαβαν επίσης την υποχρέωση να ενημερώνουν κάθε εξάμηνο την Επιτροπή, με πρόσφατα στοιχεία για το πρόγραμμα ελέγχου της κλασικής πανώλης των χοίρων-

ότι οι όροι υγιεινής των ζώων και κτηνιατρικής πιστοποίησης πρέπει να εγκρίνονται ανάλογα με την υγειονομική κατάσταση των ζώων που επικρατεί στη συγκεκριμένη τρίτη χώρα-

ότι, δεδομένου ότι θεσπίζεται ένα νέο καθεστώς πιστοποίησης, θα πρέπει να προβλεφθεί κάποια χρονική περίοδος για την εφαρμογή του-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη επιτρέπουν την εισαγωγή των ακόλουθων κατηγοριών νωπού κρέατος από τη Τσεχία:

α) νωπό κρέας οικοσίτων ζώων του βοείου, πρόβειου ή αιγείου είδους, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Α, που πρέπει να συνοδεύει την αποστολή-

β) νωπό κρέας οικοσίτων μονόπλων, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Β, που πρέπει να συνοδεύει την αποστολή.

γ) νωπό κρέας οικοσίτων χοίρων για ανθρώπινη κατανάλωση, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Γ, που πρέπει να συνοδεύει την αποστολή.

2. Κατά παρέκκλιση από την παράγραφο 1, τα κράτη μέλη επιτρέπουν την εισαγωγή νωπού χοιρείου κρέατος από τη Τσεχία, για σκοπούς άλλους εκτός της ανθρώπινης κατανάλωσης. Τα κράτη μέλη εξασφαλίζουν ότι αυτού του είδους οι εισαγωγές πληρούν τις προϋποθέσεις της αποφάσεως 89/18/ΕΟΚ και της οδηγίας 92/118/ΕΟΚ και είναι σύμφωνες με τις εγγυήσεις που ορίζονται στο κτηνιατρικό πιστοποιητικό του παραρτήματος Δ, το οποίο πρέπει να συνοδεύει την αποστολή.

Αφού εισαχθεί στην επικράτεια και κατά την επεξεργασία η πρώτη ύλη πρέπει να αποστειρώνεται σε ερμητικώς σφραγισμένους περιέκτες ώστε να επιτυγχάνεται ελάχιστη τιμή Fc 3- πρέπει να διενεργείται κτηνιατρικός έλεγχος για να εξασφαλίζεται ότι στο τελικό προϊόν έχει επιτευχθεί η εν λόγω τιμή.

Άρθρο 2

H παρούσα απόφαση δεν εφαρμόζεται για εισαγωγές αδένων και οργάνων που η χώρα προορισμού επιτρέπει να εισάγονται για την παρασκευή φαρμακευτικών προϊόντων.

Άρθρο 3

H απόφαση 82/425/ΕΟΚ καταργείται.

Άρθρο 4

H παρούσα απόφαση εφαρμόζεται από 1ης Ιανουαρίου 1995.

Άρθρο 5

H παρούσα απόφαση απευθύνεται στα κράτη μέλη.

Βρυξέλλες, 20 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 173 της 27. 6. 1992, σ. 13.

(3) ΕΕ αριθ. L 62 της 15. 3. 1993, σ. 49.

(4) ΕΕ αριθ. L 288 της 9. 11. 1994, σ. 48.

(5) ΕΕ αριθ. L 186 της 30. 6. 1982, σ. 48.

(6) ΕΕ αριθ. L 250 της 29. 8. 1992, σ. 46.

(7) ΕΕ αριθ. L 8 της 11. 1. 1989, σ. 17.

ΠΑΡΑΡΤΗΜΑ Α

ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ για νωπό κρέας (1) οικοσίτων βοοειδών και αιγοπροβάτων που προορίζεται για αποστολή στην Ευρωπαϊκή Κοινότητα

Σημείωση προς τον εισαγωγέα: Το πιστοποιητικό αυτό απαιτείται για υγειονομικούς λόγους και πρέπει να συνοδεύει την αποστολή έως το μεθοριακό σταθμό ελέγχου.

(1) Νωπό κρέας: όλα τα τμήματα των οικοσίτων βοοειδών και αιγοπροβάτων, κατάλληλα για ανθρώπινη κατανάλωση, που δεν έχουν υποβληθεί σε καμία επεργασία συντηρήσεως. Εντούτοις διατηρημένα δια ψύξεως και κατεψυγμένα κρέατα θεωρούνται ως νωπά.

(2) Προαιρετικό όταν η χώρα επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθου 19 στοιχείο α) της οδηγίας 72/462/ΕΟΚ του Συμβουλίου.

(3) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα, και ο αριθμός της σφραγίδας του περιέκτη.

(4) Η υπογραφή και η σφραγίδα πρέπει να έχουν χρώμα διαφορετικό από το χρώμα της μελάνης του εντύπου.

ΠΑΡΑΡΤΗΜΑ Β

ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ για νωπό κρέας (1) οικοσίτων μονόπλων που προορίζεται για αποστολή στην Ευρωπαϊκή Κοινότητα

Σημείωση προς τον εισαγωγέα: Το πιστοποιητικό αυτό απαιτείται για υγειονομικούς λόγους και συνοδεύει την αποστολή έως τον μεθοριακό σταθμό ελέγχου.

(1) Νωπό κρέας: όλα τα τμήματα των οικοσίτων μονόπλων, κατάλληλα για ανθρώπινη κατανάλωση, που δεν έχουν υποβληθεί σε καμία επεργασία συντηρήσεως. Εντούτοις διατηρημένα δια ψύξεως και κατεψυγμένα κρέατα θεωρούνται ως νωπά.

(2) Προαιρετικό όταν η χώρα επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθου 19 στοχείο α) της οδηγίας 72/462/ΕΟΚ του Συμβουλίου.

(3) Για τα βαγόνια τρένου και τα φορτηγά αυτοκίνητα σημειώνεται ο αρθμός μητρώου, για τα αεροπλάνα ο αριθμός πτήσεως και για τα πλοία το όνομα, και ο αριθμός της σφραγίδος του περιέκτη.

(4) Η υπογραφή και η σφραγίδα πρέπει να έχουν χρώμα διαφορετικό από το χρώμα της μελάνης του εντύπου.

ΠΑΡΑΡΤΗΜΑ Γ

ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ για νωπό κρέας οικοσίτων χοιροειδών που προορίζεται για ανθρώπινη κατανάλωση και για αποστολή στην Ευρωπαϊκή Κοινότητα

Σημείωση προς τον εισαγωγέα: Το πιστοποιητικό αυτό απαιτείται για υγειονομικούς λόγους και συνοδεύει την αποστολή έως το μεθοριακό σταθμό ελέγχου.

(1) Εκτός των επαρχιών Benesov, Ceske Budejovice, Havlickub Brod, Jihlava, Jindrichuv Hradec, Pelhrimov, Pisek, Tador, Trebic και Zdar nad Sazavou.

(2) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα, και ο αριθμός της σφραγίδας του περιέκτη.

(3) Εκτός των επαρχιών Benesov, Ceske Budejovice, Havlickub Brod, Jihlava, Jindrichuv Hradec, Pelhrimov, Pisek, Tador, Trebic και Zdar nad Sazavou.

(4) Η υπογραφή και η σφραγίδα πρέπει να έχουν χρώμα διαφορετικό από το χρώμα της μελάνης του εντύπου.

ΠΑΡΑΡΤΗΜΑ >Α>Δ

ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ για νωπό κρέας οικοσίτων χοιροειδών που προορίζεται για χρήσεις άλλες εκτός από την ανθρώπινη κατανάλωση όπως αναφέρεται στο άρθρο 2 της αποφάσεως 94/845/ΕΟΚ και προορίζεται για αποστολή στην Ευρωπαϊκή Κοινότητα

Σημείωση προς τον εισαγωγέα: Το πιστοποιητικό αυτό απαιτείται για υγειονομικούς λόγους και συνοδεύει την αποστολή έως το μεθοριακό σταθμό ελέγχου.

(1) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθου 19 στοιχείο α) της οδηγίας 72/462/ΕΟΚ και κεφάλαιο 10 του παραρτήματος Ι της οδηγίας 92/118/ΕΟΚ του Συμβουλίου.

(2) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα, και ο αριθμός της σφραγίδος του περιέκτη.

(3) Η υπογραφή και η σφραγίδα πρέπει να έχουν χρώμα διαφορετικό από το χρώμα του εντύπου.